afghansk mynde
Store norske leksikon,Teknologi og industri,Landbruk,Husdyr,Hund,Hunderaser
Afghansk mynde er en hunderase, som tilhører orientalsk mynderase. Navnet skyldes at den første afghanske mynde i Europa var importert fra Afghanistan, men opprinnelsesområdet er fra Nedsjd i vest til Nord-India i øst.
I hjemtraktene brukes hunden til jakt, vesentlig på ørkenrev og kanin, i sletteland, men brukes også på jakt på klovvilt. I Vesten brukes den i det vesentlige som selskapshund. I enkelte land brukes den også i kappløp.Orientalske avbildninger, som er så gamle som 5000–6000 år viser at lignende hunder eksisterte allerede i de tidligste kultursamfunn. Den moderne afghanske mynden er en krysning av flere orientalske lokalvarieteter. Beskrivelse: Ideell mankehøyde er 63–69 cm for tisper og 68–74 cm for hannhunder. Hunden har stolt reisning, fjernt blikk, meget store poter, tynn hale som er ringet i spissen og har fjærende bevegelser. Pelsen er lang og silkeglinsende, kort på snute og hale. Alle farger er tillatt. Les mer i Store norske leksikon Hund Hunderase Liste over hunderaser hundens historie